એસએસના એક સર્વેક્ષકે એમેલિયાની મુલાકાત લીધી અને શસ્ત્ર-સરંજામ વિભાગની ઑફિસના એક સર્વેક્ષક સ્તેઇનહોઝર, કે જે ઓસ્કરના મિત્ર હતા, તેની પણ સલાહ લીધી. તેઓ સર્વેક્ષકોની લાક્ષણીક અદામાં પોતાની નાખુશી વ્યક્ત કરતાં એ જગ્યાને જોઈ રહ્યા. એમણે ગટર વ્યવસ્થા બાબતે થોડી પૃછા કરી. ઓસ્કરે બધાને પોતાની ઑફિસમાં કૉફિ અને કોગ્નેક પીવા માટે બોલાવ્યા, અને પછી બધા મૈત્રિભાવે છૂટા પડ્યા. થોડા જ દિવસોમાં ઑસ્કરની ફેક્ટરીની પાછળના મેદાનમાં વેઠિયા મજૂરો માટેની પેટા છાવણી સ્થાપવાની અરજી સ્વીકારી લેવામાં આવી.